முயற்சியைத் தவிர தெய்வத்தின் அருளும் வேண்டும் என்று பல இடங்களில் உணர்ந்திருப்பதாகக் கூறுவார்கள். நான்காம் இடமான மிதுனத்தில் குருவும் கேதுவும் இருந்தால் குருட்டு நம்பிக்கைகள் நிறைய இருக்கும். ‘எங்கம்மா சொன்னாங்க...’ என்று அவ்வப்போது தாயாரைக் குறித்து பேசியபடி இருப்பார்கள். இவர்களில் சிலருக்கு கண்களில் அவ்வப்போது வலி வந்து நீங்கியபடி இருக்கும். மருத்துவரிடம் காட்டுவது நல்லது. இது சுக ஸ்தானமாக இருப்பதால் மனதை சுகமாக இருக்க வைப்பார். மரபான விஷயங்களை ஒதுக்காமல் இப்போதைக்கு அதன் தேவை என்னவென்று யோசிப்பவராக இருப்பார். தாயாருக்கு சிலசமயம் உளவியல் சம்பந்தமான குழப்பங்கள் வந்துபோகும்.